Breizh Cola

Breizh Cola a zo un doare Kola disheñvel (pe "altercola"), krouet gant Phare Ouest (Breserezh Lancelot) e 2002. Tregont implijad a vez evit produiñ ar Breizh Cola hiziv an deiz. E gavout a reer e Breizh dreist-holl hag er ranvroioù gall amezek.

Paeroniañ a ra ar merk kleuboù mell-droad 'zo : War-raok Gwengamp (22), Stad Brest 29 (29), Stad Roazhon (35), Gwened Olimpek Klub ha Football Club Lorient-Bretagne Sud (56).

E 2009 e produont 5 milion a voutailhadoù Breizh Cola, gant ur c'hresk a 20 % ; ar c'hrengreadur a voe 5 milion a euroioùhttp://www.letelegramme.com/ig/generales/economie/breizh-cola-l-ascension-du-soda-breton-09-10-2009-600192.php. D'ar mare-se e vez gwerzhet gwelloc'h (e Breizh ha war lodenn gornôk Bro-C'hall) eget Pepsi-Cola, gant 10 % eus ar marc'hadhttps://web.archive.org/web/20100401173929/http://www.rayon-boissons.com/Boissons-sans-alcool-et-Eaux/Breizh-Cola-l-epine-dans-le-pied-de-Coca-Cola-en-Bretagne..

E 2019 en devoa tizhet Phare Ouest ur c'hengreadur a 26 milion a euroioù (10 milion a eurioù evit ar c'hola nemetkenBreizh Cola. A l’occasion des Transmusicales, les bouteilles en plastique remplacées par le service à la pression, Bretagne Économique, 28 a viz Du 2023.) oc'h impli 53 den. Uzin Ploermael a produe bier hag hini Dovanieg a brodue kola (145 000 hektolitrad)L’emblématique marque Breizh Cola passe sous pavillon normand, Paris Normandie, 5 a viz Genver 2021..

E 2021 e voe prenet stal Phare Ouest gant Agrial, un strollad norman gant ur c'hrengreadur a 6,1 miliard a euroioù hag a zo perc'henn ivez eus Agrilait ha sistr Loïc Raison.

Ur blaz etre hini Coca-Cola ha Pepsi-Cola en deus, ur blaz kreñv met gant ur gaz dous.

 Produioù 
 Limonad 1905 (1905)
 Breizh Cola "standard"
 Breizh Cola Hep sukr (2004)
 Breizh Cola Stevia (2010)
 Breizh Thé Glacé (abaoe C'hwevrer 2015)
 Breizh Agrum' (abaoe C'hwevrer 2015)

Da lenn
 Pennad Ouest-France d'al Lun 17 a viz Gouere 2006, pajennoù "Bretagne"
 Pennad Le telegramme d'ar Gwener 09 a viz Here 2009, pajenn 8, "économie"
 Pennad war anarvorig.com

Gwelet ivez
 Beuk Cola
 Britt Cola
 Euskal Kola / Euskal Herriko Kola

Liamm diavaez
 www.breizhcola.bzh, lec'hienn ofisiel Breizh Cola.

Notennoù ha daveennoù

Rummad:Diedoù breizhat